Stanovnici Kirgistana oplakuju žrtve nemira
Hiljade ljudi okupljaju se u glavnom gradu Biškeku kako bi izrazili žaljenje zbog pogibije 75 osoba tokom ovonedeljnih demonstracija 
U kirgistanskoj prestonici, Biškeku danas su u prisustvu hiljada ljudi sahranjene žrtve ovonedeljnih krvavih sukoba policije i demonstranata, koji su zahtevali smenu vlasti. Procenjuje se da je najmanje 75 ljudi poginulo u sredu kada je zapaljena rezidencija aktuelnog predsednika Kurmanbeka Bakijeva, koji je potom napustio prestonicu. Sahrane su održane pred nacionalni dan žalosti, a stanovnici Biškeka su se uz zvuke sporadične pucnjave molili ispred izgorele zgrade predsedništva. Dan pošto su izbili nemiri, koji su Kirgistan gurnuli na ivicu haosa, demonstranti su zapalili predsednikovu rezidenciju. Opozicija na čelu sa bivšom ministarkom spoljnih poslova, Rozom Otunbajevom preuzela je vlast u prestonici, Biškeku i najavila da će upravljati zemljom narednih 6 meseci, za kada je najavljeno raspisivanje izbora. Otunbajeva je odlučno izjavila da aktuelni predsednik, Kurmanbek Bakijev mora da ode. , rekla je Otunbajeva. Medjutim, Bakijev, koji je prošle godine drugi put izabran za predsednika, pobegao je iz prestonice u sredu i, kako kaže, trenutno se nalazi u Džalalabadu, na jugu zemlje, sa svojim pristalicama. Prodavnice u Biškeku su opljačkane, ispražnjene, a izlozi razbijeni. Ekipa Glasa Amerike je preko Skajpa stupila u kontakt sa Bejlenom Forsijeom, koji živi u glavnom gradu Kirgistana. poručio je Amerikanac, Forsije. On dodaje da je konfuzno ko je trenutno na vlasti s obzirom da “narodna milicija” kruži ulicama u kolima u kojima su muškarci koji mašu oružjem. objašnjava Forsije. Letovi sa američke vojne vazduhoplovne baze u ovoj centralnoazijskoj zemlji, bili su otkazani u sredu, medjutim Otunbajeva kaže da ta ključna baza za NATO operacije u Avganistanu, neće biti zatvorena. Erijel Koen iz fondacije Heritidž, lično poznaje Otunbajevu i smatra je umerenom političarkom, ali skreće pažnju da Rusija i Kina nikada nisu odobrile američko prisustvo u Kirgistanu. upozorava Koen. Za sada je situacija u ovoj planinskoj zemlji daleko od mirne. prenosi Forsije koga, kao i mnoge njegove sunarodnike, brine nejasna politika nesigurne zemlje u strateški važnom delu sveta. Administracija američkog predsednika Obame pozvala je na uspostavljanje primirja u Kirgistanu i istakla da predsednik pažljivo prati razvoj situacije, koja je zbog upotrebe nasilja veoma zabrinjavajuća. Stejt department je potvrdio da diplomatsko priznanje Kirgistana od strane Sjedinjenih Država nije dovedeno u pitanje s obzirom da nije izvršen vojni puč. Generalni sekretar Ujedinjenih nacija, Ban Ki-mun rekao je da je vreme da se “pod hitno” uspostavi ustavni poredak u zemlji. Ruski premijer, Vladimir Putin juče je telefonom razgovarao sa Otunbajevom ponudivši podršku i pomoć kirgistanskom narodu, a zamenik predsednice prelazne kirgistanske vlade danas je otputovao u Moskvu na razgovore sa ruskim zvaničnicima.